Ivan Rakitić

Ivan Rakitić (sündinud 10. märtsil 1988 Rheinfeldenis Šveitsis) on Horvaatia jalgpallur, kes mängib poolkaitsjana Hispaania kõrgliiga klubis Sevilla.

Varem on ta mänginud sellistes klubides nagu Basel, Schalke 04 ja Barcelona.

Rakitić lõi 2015. aasta Meistrite Liiga finaalis avavärava.

 Klubikarjäär 

 Basel 
2005. aastal liitus Rakitić Baseli esindusmeeskonnaga. Ta debüteeris Baseli meeskonnas 29. septembril 2005, kui mängiti Bosnia ja Hertsegoviina klubiga Široki Brijeg. 

Esimesel hooajal mängis ta ainult kolm mängu. 2006–07 hooajal mängis ta Šveitsi kõrgliigas 33 kohtumist ja lõi 11 väravat.

 Schalke 04 
Rakitić liitus 2007. aasta juunis Saksamaa kõrgliiga klubiga Schalke 04. 

Debüüdi tegi ta liigakarika raames Karslruhega. Debüütvärava lõi Rakitić 5. augustil 2007, kui Schalke alistas DFB-Pokali esimeses voorus Eintracht Trieri võõrsil 0:9. 

15. septembril 2007 lõi ta 1:1 viigimängus Müncheni Bayerni vastu Schalke ainsa värava.

 Sevilla 
28. jaanuaril 2011 siirdus Rakitić Hispaania kõrgliiga klubisse Sevilla, tema ülemineku eest maksti 2,5 miljonit eurot. 

Sevilla toonane peatreener Unai Emery nimetas horvaadi klubi kapteniks 2013–14 hooaja eel. 

Rakitić lõi 14. septembril 2013 värava Barcelona vastu ning tegi ka ühe väravasöödu, Sevilla kaotas 3:2. Ta lõi kaks väravat, kui Sevilla kaotas Madridi Realile 7:3. 2014. aasta jaanuaris lõi ta kaks väravat mängus Madridi Atléticoga.

Rakitić aitas Sevillal alistada Euroopa liiga finaalis SL Benfica, ta valiti mängu parimaks.

 Barcelona 
2014. aastal liitus ta FC Barcelonaga. 

Debüüdi klubis tegi Rakitic 24. augustil 2014–15 La Liga hooaja esimeses mängus Elche vastu.

Ta võitis oma esimesel hooajal Hispaania klubiga nii Hispaania liiga, Copa del Rey kui ka Meistrite Liiga. Meistrite Liiga finaalis lõi ta Juventuse vastu neljandal minutil värava. Barcelona võitis finaalmängu 3:1. 

2015–16 hooajal tuli ta Barcelonaga taas Hispaania meistriks ja võitis ka Hispaania karika.

21. septembril 2016 lõi ta värava Camp Noul Madridi Atlético vastu, mäng lõppes skooriga 1:1. 23. aprillil 2017 lõi ta värava Santiago Bernabéul toimunud El Clásicos, aidates katalaanidel alistada Madridi klubi 2:3 27. mail 2017 aitas ta Barcelonal alistada Copa del Rey finaalis Alavési 3:1.

 Koondisekarjäär 

 Horvaatia jalgpallikoondis 
Debüüdi Horvaatia koondises tegi Rakitić 2007. aastal.

Rakitić esindas Horvaatiat 2008., 2012. ja 2016. aasta Euroopa meistrivõistlustel ning 2014. aasta maailmameistrivõistlustel. 2016. aasta Euroopa meistrivõistlustel lõi ta värava teises alagrupimängus Tšehhi vastu.

2020. aasta septembris teatati, et Rakitić on koondisekarjääri lõpetanud.

 Rakitići väravad Horvaatia koondisesNrKuupäevStaadionVastaneSkoorTulemusVõistlus1.12. september 2007Estadi Comunal, Andorra la Vella, Andorra  Andorra6:06:0EURO 2008 valikmäng2.20. august 2008Ljudski vrt, Maribor, Sloveenia  Sloveenia1:12:3Sõpruskohtumine3.2:34.15.oktoober 2008Stadion Maksimir, Zagreb, Horvaatia  Andorra1:04:02010 MM-i valikmäng5.4:06.11. veebruar 2009Stadionul Steaua, Bukarest, Rumeenia  Rumeenia1:11:2Sõpruskohtumine7.5. september 2009Stadion Maksimir, Zagreb, Horvaatia  Valgevene1:01:02010 MM-i valikmäng8.23. mai 2010Stadion Gradski vrt, Osijek, Horvaatia  Wales1:02:0Sõpruskohtumine9.12. oktoober 2012Philip II Arena, Skopje, Makedoonia  Makedoonia1:21:22014 MM-i valikmäng10.10. oktoober 2015Stadion Maksimir, Zagreb, Horvaatia  Bulgaaria2:03:0EURO 2016 valikmäng11.4. juuni 2016Stadion Rujevica, Rijeka, Horvaatia  San Marino7:010:0Sõpruskohtumine12.17. juuni 2016Stade Geoffroy-Guichard, Saint-Étienne, Prantsusmaa  Tšehhi2:02:22016. aasta Euroopa meistrivõistlused13.5. september 2016Stadion Maksimir, Zagreb, Horvaatia  Türgi1:01:12018 MM-i valikmäng14.27. märts 2018AT&T Stadium, Arlington, USA  Mehhiko1:01:0sõprusmäng15.21. juuni 2018Nižni Novgorodi staadion, Nižni Novgorod, Venemaa  Argentina3:03:02018. aasta maailmameistrivõistlused

Saavutused

 Klubid 
pisi|Rakitic 2014. aasta maailmameistrivõistlustel Brasiilia vastu.
Basel
Šveitsi karikas: 2006–07
Sevilla
UEFA Euroopa Liiga: 2013–14
Barcelona
 La Liga: 2014–15, 2015–16, 2017–18, 2018–19
 Copa del Rey: 2014–15, 2015–16, 2016–17, 2017–18
 Hispaania superkarikas: 2016, 2018
 UEFA Meistrite Liiga: 2014–15
 Euroopa superkarikas: 2015
 Jalgpalliklubide maailmameistrivõistlused: 2015

 Isiklikku 
Rakitic abiellus 2013. aasta aprillis Raquel Mauriga. Neil on kaks tütart: Althea (sündinud 2013) ja Adara (sündinud 2016).

 Viited 

 Välislingid 

 Profiil FC Barcelona kodulehel

Kategooria:Horvaatia jalgpallurid
Kategooria:FC Baseli jalgpallurid
Kategooria:FC Schalke 04 mängijad
Kategooria:Sevilla FC mängijad
Kategooria:FC Barcelona mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1988